Natália zažíva nežiadúce účinky po užití Movalisu: Kedy zmiznú?
Dobrý deň, piaty deň beriem Movalis a začala sa mi ráno objavovať neboľnosť, závrate a dnes už aj zvracanie. Dnes sa so mnou točila celá izba. Lieky som si dnes už nedala. Prosím Vás, kedy sa vyplavia účinky liekov z tela? Kedy vymiznú tieto nežiadúce účinky? Ďakujem Natália.
Dobrý deň.
Ďakujeme za Vašu otázku.
Príznaky, ktoré popisujete patria medzi vedľajšie účinky lieku Movalis. O výskyte akýchkoľvek vedľajších účinkov je však potrebné upovedomiť taktiež predpisujúceho lekára, ktorý zváži ďalší postup. Priemerný polčas vylučovania pohybuje medzi 13 a 25 hodinami po perorálnom podaní. Z tohto dôvodu môže byť liečivo prítomné až týždeň po ukočení užívania lieku Movalis. Vedľajšie účinky by však mali postupne po vysadení odoznieť.
Prajem pekný zvyšok dňa.
S pozdravom
Mgr. Barbora Bičanovská